Man sterf ook ná Limpopo plaasaanval - Maroela Media
Sonja Matthee, Pat se dogter, het aan Maroela Media bevestig Cecil is in 'n hospitaal in Pretoria oorlede.
Maroela Media het vroeër berig die Peterson-egpaar is op 13 September deur vier aanvallers op hul plaas TNT buite Bela-Bela oorval. Die aanvallers het omstreeks 09:00 die huishulp, wat buite die huis besig was, met 'n vuurwapen gedreig en na die huis gedwing. Hulle het glo geld geëis.
Pat is deur 'n veiligheidshek in haar maag geskiet en is op die toneel dood, terwyl Cecil deur sy kaak geskiet is. Die aanvallers het kort ná die skietery van die toneel gevlug.
Vier verdagtes is op 29 September in Kanana in Hammanskraal in verband met die aanval in hegtenis geneem. Maroela Media het by die provinsiale polisiewoordvoerder navraag gedoen oor die vordering van die saak en wag op terugvoer.